Nicolás Maduro Moros el xe on ditador e poidego de el Venesueła. El xe ditador de a Republega Bołivariana de el Venesueła co el Partio Soçiałista Unio de el Venesueła da el 2013, el xe stà Ministro dei Afari Foresti da el 2006 a el 2013 e vicepresidente da el 2012 a el 2013. Maduro xe deventà presidente, co on decredo de łexe dopo a morte de el ditador de prima, Hugo Chiávez, da sto cuà zà nomenà prima de a morte. Xe stà ełet par do mandai, co broji e falsificasion da lu denegai, el so goerno ga portà a el Venesueła na gran crixe economega, co el amanco dei beni, cofà medexine, e magnar de primo bixogno, a cresita de a corusion, de l'inflasion, de a deincuensa e de a poartà. Maduro no rispeta gran parte dei diriti de l'omo, e manifestasion e łe proteste łe xe represe co vioensa da a poisia de stato,tanti oponidori poideghi i xe copai, torturai e ghe xe tanti caxi de maltrati cofà a vioense sesoai. El 23 de zenaro de el 2019 Juan Guaidó, presidente de l'Asenblea Nasionał de el Venesueła, se aotoprocoama, co el sostegno de gran parte de a popołasion venesoełana, presidente de el Venesueła ad interim par łibararlo da el rexime de Maduro e portarlo a ełesion democradeghe. Guaidó xe stà reconosù e sostegnù da 55 stadi e da l'UE, Maduro da 16.